open-index/open-wikipedia-markdown huggingface dataset:
Κάστρο των Τρικάλων

To **Κάστρο των Τρικάλων**  είναι το σύμβολο της πόλης των Τρικάλων και βρίσκεται στη βορειοανατολική πλευρά της. Σύμφωνα με τον Προκόπιο ανεγέρθηκε από τον Ιουστινιανό Α΄ (6ος αιώνας) πάνω στα ερείπια της ακρόπολης της αρχαίας Τρίκκης. Κατά την παλαιολόγεια περίοδο γνώρισε εκτεταμένες οικοδομικές και επισκευαστικές εργασίες Κατά την άλωση της πόλης από τους Οθωμανούς ορισμένα τμήματα του κάστρου καταστράφηκαν, ωστόσο η μεγάλη στρατηγική σημασία που απέκτησε η πόλη ως προκεχωρημένη βάση εναντίων των ανυπότακτων ορεινών πληθυσμών της Πίνδου και των Αγράφων ανάγκασε τους Οθωμανούς να επισκευάσουν, να συμπληρώσουν και να διατηρήσουν τα σωζόμενα τμήματα. Επανειλημμένες επισκευές γνώρισε το φρούριο μετά τις θεσσαλικές επαναστάσεις του 1854 και 1878. Το κάστρο αυτό αποτέλεσε σημαντικό παράγοντα ασφάλειας για την αρχική ανάπτυξη του οικισμού στις πλαγιές και στους πρόποδές του.

## Παραπομπές


## Πηγές
* ΥΠΟΥΡΓΕΊΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 19η ΕΦΟΡΕΊΑ ΑΡΧΑΙΟΤΗΤΩΝ ΤΡΙΚΑΛΩΝ ΤΡΊΚΑΛΑ 2014 

Κατηγορία:Κτίρια και κατασκευές στα Τρίκαλα
Κατηγορία:Βυζαντινά κάστρα στη Θεσσαλία
Κατηγορία:Κτίρια του Ιουστινιανού Α΄
Κατηγορία:Οχυρώσεις στην Ελλάδα
Europa Universalis IV

Το ***Europa Universalis IV*** είναι παιχνίδι στρατηγικής μεγάλης κλίμακας που αναπτύχθηκε από την Paradox Development Studio. Η διανομή έγινε από την Paradox Interactive. Κυκλοφόρησε στις 13 Αυγούστου 2013.

Στο παιχνίδι ο παίκτης διαλέγει ένα ιστορικά τοποθετημένο έθνος και διεξάγει πόλεμο, διπλωματία, αποικισμό και διαχείριση οικονομίας.

## Λεπτομέρειες
Το παιχνίδι ουσιαστικά είναι ο χάρτης του κόσμου που πάνω σε αυτό κινούνται μονάδες στρατού. Η διπλωματία γίνεται μέσω διαφόρων διαλόγων μεταξύ των εθνών. Η διαχείριση της οικονομίας ενός κράτους έχει άμεση σχέση με τις κτίσεις του, δηλαδή τις περιοχές που ελέγχει. Πολλές περιοχές είναι πλούσια πηγή φορολογικών εσόδων εάν διοικηθούν σωστά. Άλλες είναι κέντρα επαναστατών και σχισματικών. 

Οι πόροι στο παιχνίδι είναι οι εξής: νομίσματα (στο παιχνίδι αποκαλούνται δουκάτια και είναι τα ίδια για όλα τα έθνη, αντιπροσωπεύοντας το εθνικό νόμισμα), μαχητικό δυναμικό, ναυτικό δυναμικό, διπλωματική δύναμη, διοικητική δύναμη και πολεμική δύναμη. Τα νομίσματα αποκτούνται είτε μέσω πολέμου, είτε με φορολογία ή εμπόριο ή ακόμη και ως δώρα μεταξύ εθνών. Το μαχητικό δυναμικό αποκτάται αυτόματα και σταθερά, αλλά ο παίκτης έχει επιλογές που κάνουν την στρατολόγηση πιο ευρεία και με αυτόν τον τρόπο μπορεί να έρθει σε αποτέλεσμα όπου ακόμη περισσότεροι άνθρωποι μπορούν να συμμετέχουν στον κρατικό στρατό. Το ναυτικό δυναμικό είναι παρόμοιο με το μαχητικό δυναμικό, αλλά αυξάνεται με αργότερους ρυθμούς και συμμετέχει μόνο σε ναυτικές επιχειρήσεις. Η διπλωματική, η διοικητική και η πολεμική δύναμη αποκτάται κυρίως από τις ικανότητες του μονάρχη που κυβερνά και τους συμβούλους που μπορούν να προσληφθούν. Οι τρεις δυνάμεις βοηθούν στην διοίκηση του έθνους και στην έρευνα τεχνολογιών. 

Το παιχνίδι δεν έχει στόχο, και έτσι κατά κάποιο τρόπο θεωρείται "αμμοδοχείο". Ο παίκτης μπορεί να μετατρέψει το κράτος του σε μια αυτοκρατορία, σε μια αποικιακή υπερδύναμη, σε μια διπλωματική υπερδύναμη ή να κρατήσει τα σύνορα του όπως έχουν και να παρακολουθήσει τις εξελίξεις στην Ευρώπη που βασίζονται σε ιστορικό χαρακτήρα.

## Παραπομπές


## Εξωτερικοί σύνδεσμοι
* 
* Επίσημο wiki

Κατηγορία:Βιντεοπαιχνίδια του 2013
Κατηγορία:Βιντεοπαιχνίδια στρατηγικής πραγματικού χρόνου
Κατηγορία:Βιντεοπαιχνίδια τοποθετημένα στο 16ο αιώνα
Κατηγορία:Βιντεοπαιχνίδια τοποθετημένα στο 17ο αιώνα
Κατηγορία:Βιντεοπαιχνίδια τοποθετημένα στο 18ο αιώνα
Κατηγορία:Βιντεοπαιχνίδια τοποθετημένα στο 19ο αιώνα
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Linux
Κατηγορία:Βιντεοπαιχνίδια των Mac OS
Κατηγορία:Βιντεοπαιχνίδια της Paradox Interactive
Κατηγορία:Συνέχειες βιντεοπαιχνιδιών
Σρτζαν Άλεξιτς

Ο **Σρτζαν Άλεξιτς** (στα σερβικα: **Срђан Алексић**) (1966- 27 Ιανουαρίου 1993) ήταν στρατιώτης του σερβοβοσνιακού στρατού στη διάρκεια του Πολέμου στη Βοσνία.

Πέθανε στις 27 Ιανουαρίου 1993 στο νοσοκομείο όπου είχε μεταφερθεί λίγες μέρες νωρίτερα, σε κωματώδη κατάσταση, ύστερα από επίθεση που δέχτηκε από Σερβοβόσνιους στρατιώτες, όταν παρενέβη για να σώσει έναν Βόσνιο φίλο του, που οι στρατιώτες χτυπούσαν στην μέση του δρόμου.

Για τη θυσία του ο Σρτζαν Άλεξιτς τιμήθηκε μετά θάνατον με το Χρυσό Μετάλλιο Μίλαν Όμπιλιτς ενώ το όνομά του δόθηκε σε δρόμους σε διάφορες πόλεις της πρώην Γιουγκοσλαβίας.	

## Βιογραφικό
Ο Σρτζαν Άλεξιτς γεννήθηκε στο Τρέμπινιε (Trebinje), στις 9 Μαΐου 1966. Ασχολούνταν με την κολύμβηση και ήταν ερασιτέχνης ηθοποιός. Όταν ξεκίνησε ο πόλεμος στη Βοσνία κατατάχθηκε στο στρατό της Σερβικής Δημοκρατίας της Βοσνίας (Army of Republika Srpska –VRS). Κατά τη διάρκεια του πολέμου συνέχισε να ασχολείται με το θέατρο.

Στις 21 Ιανουαρίου 1993 τέσσερις στρατιώτες του VRS, αφού έβγαλαν δια της βίας από ένα καφέ στο Τρέμπινιε, τον Βόσνιο Alen Glavović, στο δρόμο, άρχισαν να τον βρίζουν και να τον χτυπούν. Όταν ο Άλεξιτς είδε τους στρατιώτες να χτυπούν τον Glavović, που ήταν γείτονας και φίλος του, πλησίασε και άρχισε να τους φωνάζει να σταματήσουν. Πράγματι οι στρατιώτες σταμάτησαν, και έτσι ο Glavović γλύτωσε, όμως αμέσως μετά στράφηκαν κατά του Άλεξιτς και άρχισαν να τον χτυπούν με τα όπλα τους. Ο Άλεξιτς μεταφέρθηκε σε κωματώδη κατάσταση στο νοσοκομείο όπου εξέπνευσε στις 27 Ιανουαρίου 1993.

Από τους τέσσερις δράστες ο ένας σκοτώθηκε στη διάρκεια του πολέμου. Στους άλλους τρείς επιβλήθηκε ποινή φυλάκισης 28 μηνών. Ο Alen Glavović, που ζει στη Σουηδία, κάθε χρόνο επισκέπτεται το τάφο του Σρτζαν και τον πατέρα του, με την οικογένειά του.

Στη δολοφονία του Άλεξιτς βασίστηκε η ταινία του Σρτζαν Γκολούμποβιτς *Krugovi* (*Διασταυρούμενες Ζωές*) το 2013. Επίσης από τη Ραδιοτηλεόραση της Σερβίας μεταδόθηκε ένα ντοκιμαντέρ για τον Σρτζαν Άλεξιτς, με τον τίτλο "SRĐO", που ήταν το υποκοριστικό του εικοσιεπτάχρονου Σερβοβόσνιου.

Το όνομα του Σρτζαν Άλεξιτς έχει δοθεί σε ένα δρόμο στο δήμο του Νόβι Γκραντ, στο Σαράγεβο, σε ένα δρόμο στην πρωτεύουσα του Μαυροβουνίου, Ποντγκόριτσα και σε ένα δρόμο στο Νόβι Μπέογκραντ.

Η μη κυβερνητική οργάνωση *Post-Conflict Research Center* διεξάγη σε διάφορες πόλεις της Βοσνίας το *Διαγωνισμό Νέων Σρτζαν Άλεξιτς* (*Srđan Aleksić Youth Competition*), με σκοπό να διατηρηθεί ζωντανό το πνεύμα της θυσίας του Άλεξιτς στους νέους ανθρώπους στη Βοσνία.

Ο Σρτζαν Άλεξιτς τιμήθηκε από την Σερβική Δημοκρατία με το Χρυσό Μετάλλιο Μίλαν Όμπιλιτς το 2012.

## Παραπομπές


Κατηγορία:Σερβοβόσνιοι
Κορεατιακή Ποδοσφαιρική Ομοσπονδία

Η **Κορεατιακή Ποδοσφαιρική Ομοσπονδία** (κορεατικά: 대한축구협회, αγγλικά: *Korea Football Association*, KFA) είναι το όργανο διοίκησης του ποδοσφαίρου στη Δημοκρατία της Κορέας. Εδρεύει στη Σεούλ και είναι μέλος της AFC. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νότιας Κορέας.

Τα επαγγελματικά πρωταθλήματα της χώρας διοργανόνωνται από την K League υπό την εποπτεία της Κορεατιακής Ποδοσφαιρικής Ομοσπονδίας.

## Ιστορία
Το 1921 πραγματοποιήθηκε η πρώτη Ποδοσφαιρική Διοργάνωση Παν Τζόσον και το 1933 ιδρύθηκε η Κορεατιακή Ποδοσφαιρική Ομοσπονδία (μετά τη σύσταση της Ένωσης Διαιτητών Τζόσεον το 1928), με σκοπό τη διάδοση και την ανάπτυξη του αθλήματος. Ο Παρκ Σέουνγκ-μπιν ήταν ο πρώτος πρόεδρος της ομοσπονδίας, επιφορτισμένος με το έργο της προώθησης και της διάδοσης του οργανωμένου ποδοσφαίρου στην Κορέα.

Η Κορεατιακή Ποδοσφαιρική Ομοσπονδία αποκαταστάθηκε το 1948, μετά την ίδρυση της Δημοκρατίας της Κορέας. Η ομοσπονδία έγινε μέλος της Διεθνούς Ποδοσφαιρικής Ομοσπονδίας (FIFA) το ίδιο έτος. Έπειτα, το 1954 εντάχθηκε στην Ασιατική Συνομοσπονδία Ποδοσφαίρου (AFC).

## Λογότυπο
Το σήμα της Κορεατιακής Ποδοσφαιρικής Ομοσπονδία έχει υποστεί διάφορες αλλαγές στο πέρασμα του χρόνου. Το 2001 παρουσιάστηκε ένα νέο σήμα το οποίο αναπαριστούσε μια τίγρη. Στις 5 Φεβρουαρίου του 2020, δημοσιεύθηκε από την ομοσπονδία ένα νέο, πιο απλοϊκό σήμα. Το σήμα διατήρησε την τίγρη, αν και σε πιο μινιμαλιστικό σχέδιο, κλεισμένο σε ορθογώνιο πλαίσιο. Τα παραδοσιακά χρώματα της Νότιας Κορέας, το κόκκινο, το μπλε και το λευκό, διατηρήθηκαν στο νέο σήμα.

## Παραπομπές


## Εξωτερικοί σύνδεσμοι
* 
* Η Νότια Κορέα  στον ιστότοπο της FIFA
* Η Νότια Κορέα στον ιστότοπο της AFC

Νοτια Κορεα
Κατηγορία:Ποδόσφαιρο στη Νότια Κορέα
Tus Airways

Η **Tus Airways** είναι αεροπορική εταιρεία που εδρεύει στην Κύπρο. Η κύρια βάση της είναι το Διεθνές αεροδρόμιο Λάρνακας. Είναι η πρώτη κυπριακή αεροπορική εταιρεία που ιδρύθηκε μετά τη διάλυση της Cyprus Airways το 2015. Η εταιρεία ιδρύθηκε τον Ιούνιο του 2015 και ξεκίνησε πτήσεις από τη Λάρνακα στις 14 Φεβρουαρίου 2016. Οι προορισμοί της περιλαμβάνουν το Ισραήλ, την Ελλάδα και την Ιταλία,Γαλλία και Γερμανία.

## Ιστορία
Η Tus Airways ιδρύθηκε το 2015 και υποστηρίζεται από επενδυτές από την Ευρώπη και τις Ηνωμένες Πολιτείες. Η αεροπορική εταιρεία άρχισε να λειτουργεί στις 14 Φεβρουαρίου 2016, με ένα Saab 340Β λειτουργεί από τη Λάρνακα προς το Τελ Αβίβ και τη Χάιφα στο Ισραήλ. Τον Ιούλιο του 2016, η αεροπορική εταιρεία έλαβε ένα Saab 2000 να αυξηθεί η χωρητικότητα στα δρομολόγιά της. Από το 2017 η αεροπορική εταιρία Tus Airways χρησιμοποιεί αποκλειστικά Fokker 70  και Fokker 100. Στις 23 Μαρτίου 2020, η Tus Airways σταμάτησε προσωρινά να λειτουργεί λόγω SARS-Cov-2.

## Προορισμοί
Tus Airways πραγματοποιεί πτήσεις προς τους εξής προορισμούς:

## Στόλος
Ο στόλος της αεροπορικής εταιρίας Tus Airways αποτελείται από πέντε A320-200. 



## Παραπομπές


## Εξωτερικοί σύνδεσμοι

* Ιστοσελίδα της εταιρείας

Κατηγορία:Κυπριακές αεροπορικές εταιρείες
Διαλεχτή (όνομα)

**Διαλεχτή** (τρισύλλαβο: δjalextí), με «λόγια» γραφή **Διαλεκτή** (τετρασύλλαβο: δialektí), είναι ένα ελληνικό γυναικείο κύριο όνομα.

Ο αντρικός τύπος του ονόματος είναι *[[Διαλεχτός]]*, *Διαλεκτός*.

## Ετυμολογία
Το όνομα προέρχεται από το επίθετο *διαλεχτός*: «αυτός που διακρίνεται για τα προσόντα του ή για την ποιότητά του, εκλεκτός» (μσν. *διαλεκτός* με ανομοίωση τρόπου άρθρωσης [kt > xt] 

Κατηγορία:Γυναικεία ελληνικά ονόματα
Κατηγορία:Ονόματα από τη λαϊκή παράδοση
Κατηγορία:Ονόματα από φυσικά ή ψυχικά προτερήματα και χαρακτηριστικά
Μπουχίγκουε

Η πόλη **Μπουχίγκουε** (Αγγλικά: *Buhigwe (Rural Ward)* και Σουαχίλι: *Buhigwe (vijijini)*), είναι η ονομασία της επαρχιακής πρωτεύουσας της Περιοχής Μπουχίγκουε *(Buhigwe District)* στην Περιφέρεια Κιγκόμα *(Kigoma Region)*, της Τανζανίας.

Κατά την απογραφή του 2012, ο πληθυσμός στο **Αγροτικό Τμήμα Μπουχίγκουε** *(Buhigwe Rural Ward))*, ήταν 15.224 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιγκόμα
* Περιοχή Μπουχίγκουε
* Κιγκόμα

## Σημειώσεις

;Παραπομπές σημειώσεων


## Παραπομπές


Κατηγορία:Περιφέρεια Κιγκόμα
Κατηγορία:Επαρχία Μπουχίγκουε
Περιοχή Μπούντα

Η **Περιοχή Μπούντα** (Αγγλικά: *Bunda District*, Σουαχίλι: *Wilaya ya Bunda*), είναι μία από τις επτά περιοχές στην Περιφέρεια Μάρα της Τανζανίας. Συνορεύει στα βόρεια με την Αγροτική Περιοχή Μουσόμα *(Musoma Rural District)* και την Περιοχή Μπουτιάμα *(Butiama District)*, ανατολικά από την Περιοχή Σερενγκέτι *(Serengeti District)*, στα νότια από την Περιοχή Μπαριάντι *(Bariadi District)* και την Περιοχή Μπουσέγκα *(Busega District)* και δυτικά από τη Λίμνη Βικτόρια *(Lake Victoria)*. Η επαρχιακή πόλη διοίκησης, επίσης ονομάζεται Μπούντα *(Bunda)* και βρίσκεται στη βορά-νότου υπέρ-εθνικό ασφαλτοστρωμένο αυτοκινητόδρομο Κένυας - Ζάμπιας, μέσω της Ταρίμε *(Tarime)* και τις παραλίμνιους δήμους Μουσόμα *(Musoma)*, Μουάνζα *(Mwanza)* και κατόπιν προς Μπέυα *(Mbeya)* στη νότια Τανζανία. Η Περιοχή έχει τέσσερις τομείς, τους: Κενκομπύο *(Kenkombyo)*, Νανσίμο *(Nansimo)*, Σερενγκέτι *(Serengeti)* και Τσαμουρίχο *(Chamuriho)*.

Η πόλη Μπούντα *(Bunda)*, είναι μια μικρή πόλη 70 χλμ. νότια της Μουσόμα *(Musoma)* και δυτικά του Εθνικό Πάρκο Σερενγκέτι *(Serengeti National Park)*. Χρησιμεύει δε ως η διοικητική πρωτεύουσα της Περιοχής.

Κατά το 2012, στην Εθνική Απογραφή της Τανζανίας, ο πληθυσμός στην Περιοχή Μπούντα *(Bunda District)* ήταν 335.061 άτομα.

## Μεταφορές
Ο ασφαλτοστρωμένος οδικός κορμός T4 από τη Μουάνζα *(Mwanza)* προς τα σύνορα της Κένυα, περνά μέσα από την **Επαρχία Μπούντα** *(Bunda District)*, με κατεύθυνση από νότο προς βορρά.

## Διοικητικές υποδιαιρέσεις
Από το 2012, η Περιοχή Μπούντα *(Bunda District)*, διαιρείται διοικητικά σε 28 Τμήματα:

### Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μάρα
* Μουσόμα

## Σημειώσεις


## Παραπομπές


Κατηγορία:Επαρχίες της Περιφέρειας Μάρα
Κατηγορία:Επαρχίες της Τανζανίας
Περιοχή Μπουτιάμα

Η **Περιοχή Μπουτιάμα** (Αγγλικά: *Butiama District*, Σουαχίλι: *Wilaya ya Butiama*), είναι μία από τις επτά περιοχές στην Περιφέρεια Μάρα της Τανζανίας. Συνορεύει στα βόρεια με την Αστική Περιοχή Μουσόμα *(Musoma Urban District)*, την Περιοχή Ρορύα *(Rorya District)* και την Περιοχή Ταρίμε *(Tarime District)*, ανατολικά από την Περιοχή Σερενγκέτι *(Serengeti District)*, στα νότια από την Περιοχή Μπούντα *(Bunda District)* και δυτικά από τη Λίμνη Βικτόρια *(Lake Victoria)*.

Η επαρχιακή πόλη διοίκησης, επίσης ονομάζεται Μπουτιάμα *(Butiama)* και είναι η πόλη γέννησης αλλά και ταφής του *Julius Nyerere*. Εκεί, βρίσκεται το "Μουσειακό Κέντρο του Δασκάλου Νυερέρε" *("Mwalimu Nyerere Museum Centre")*.

Ο αυτόχθονας λαός στην περιοχή είναι οι Ζανάκι *(Zanaki)*.

Κατά το 2012, στην Εθνική Απογραφή της Τανζανίας, ο πληθυσμός στην **Επαρχία Μπουτιάμα** *(Butiama District)* ήταν 241.732 άτομα.

## Μεταφορές
Ο ασφαλτοστρωμένος οδικός κορμός T4 από τη Μουάνζα *(Mwanza)* προς τα σύνορα της Κένυα, περνά μέσα από την Επαρχία Μπουτιάμα *(Butiama District)*, με κατεύθυνση από νότο προς βορρά. Ο οδικός άξονας Τ17 από τη Μουσόμα *(Musoma)* στην Περιφέρεια Αρούσα *(Arusha Region)*, περνά μέσα από την Περιοχή, με κατεύθυνση από βορρά προς νότο.

## Διοικητικές υποδιαιρέσεις
Από το 2012, η Περιοχή Μπουτιάμα *(Butiama District)*, διαιρείται διοικητικά σε 20 Τμήματα:

### Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μάρα
* Μουσόμα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Μάρα
Κατηγορία:Επαρχίες της Τανζανίας
Περιοχή Μπαριάντι

Η **Περιοχή Μπαριάντι** (Αγγλικά: *Bariadi District*, Σουαχίλι: *Wilaya ya Bariadi*), είναι μία από τις πέντε περιοχές στην Περιφέρεια Σιμίγιου της Τανζανίας. Συνορεύει στα βόρεια με την Περιφέρεια Μάρα *(Mara Region)*, ανατολικά με την Περιφέρεια Αρούσα *(Arusha Region)*, στα νότια με την Περιοχή Ιτιλίμα *(Itilima District)* και δυτικά με την Περιφέρεια Μουάνζα *(Mwanza Region)*.
  
Κατά το 2002, στην Εθνική Απογραφή της Τανζανίας, ο πληθυσμός στην **Επαρχία Μπαριάντι** *(Bariadi District)* ήταν 605.509 άτομα.

## Ιστορία
Πριν από το 2012, η Περιοχή Μπαριάντι *(Bariadi District)* ήταν τμήμα της Περιφέρειας Σινυάνγκα *(Shinyanga Region)*.

## Οικονομία
Το Τμήμα Ντούτουα *(Dutwa Ward)*, περιέχει ένα από τα μεγαλύτερα παγκόσμια αποθέματα νικελίου.

## Διοικητικές υποδιαιρέσεις
Από το 2012, η Περιοχή Μπαριάντι *(Bariadi District)*, διαιρείται διοικητικά σε 26 Τμήματα:

### Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σιμίγιου
* Μπαριάντι

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Σιμίγιου
Κατηγορία:Επαρχίες της Τανζανίας
Αστική Περιοχή Μουσόμα

Η **Αστική Περιοχή Μουσόμα** (Αγγλικά: *Musoma Urban District*, Σουαχίλι: *Wilaya ya Musoma Mjini*), είναι μια από τις επτά περιφέρειες στην Περιφέρεια Μάρα *(Mara Region)* της Τανζανίας. Η επαρχία συνορεύει στα βόρεια με τη Λίμνη Βικτόρια *(Lake Victoria)*, νότια με την Περιοχή Μπουτιάμα *(Butiama District)*.

Το διοικητικό της κέντρο είναι η πόλη Μουσόμα *(Musoma)*.

Κατά το 2012, στην Εθνική Απογραφή της Τανζανίας, ο πληθυσμός στην **Αστική Επαρχία Μουσόμα** *(Musoma Urban District)* ήταν 134.327 άτομα. 

## Μεταφορές
Ο ασφαλτοστρωμένος δρόμος Τ17 συνδέει την Αστική Περιοχή Μουσόμα *(Musoma Urban District)* με την Περιοχή Μπουτιάμα *(Butiama District)*.

## Διοικητικές υποδιαιρέσεις
Από το 2012, η **Αστική Επαρχία Μουσόμα** *(Musoma Urban District)*, διαιρείται διοικητικά σε 13 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012): 

### Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μάρα
* Μουσόμα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Μάρα
Κατηγορία:Επαρχίες της Τανζανίας
Αγροτική Περιοχή Μουσόμα

Η **Αγροτική Περιοχή Μουσόμα** (Αγγλικά: *Musoma Rural District*, Σουαχίλι: *Wilaya ya Musoma Vijijini*), είναι μια από τις επτά περιφέρειες στην Περιφέρεια Μάρα *(Mara Region)* της Τανζανίας. Η επαρχία συνορεύει στα ανατολικά με την Περιοχή Μπουτιάμα *(Butiama District)*, νότια με την Περιοχή Μπούντα *(Bunda District)* και δυτικά και βόρεια με τη Λίμνη Βικτόρια *(Lake Victoria)*.

Το διοικητικό της κέντρο είναι η πόλη Μουσόμα *(Musoma)*.

Κατά το 2012, στην Εθνική Απογραφή της Τανζανίας, ο πληθυσμός στην **Αγροτική Επαρχία Μουσόμα** *(Musoma Rural District)* ήταν 178.356 άτομα. 

## Μεταφορές
Δεν υπάρχουν ασφαλτοστρωμένοι δρόμοι στην περιοχή. Η πόλη Μουσόμα *(Musoma)*, πλησιάζεται χρησιμοποιώντας τον μη ασφαλτοστρωμένο επαρχιακό δρόμο R188. Η Αγροτική Περιοχή Μουσόμα *(Musoma Rural District)* συνδέεται με την πόλη Μπούντα *(Bunda)*, από τον μη ασφαλτοστρωμένο επαρχιακό δρόμο R187.

## Διοικητικές υποδιαιρέσεις
Από το 2012, η Αγροτική Περιοχή Μουσόμα *(Musoma Rural District)*, διαιρείται διοικητικά σε 14 Τμήματα: 

### Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μάρα
* Μουσόμα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Μάρα
Κατηγορία:Επαρχίες της Τανζανίας
Αποστολή Παρατηρητών των Ηνωμένων Εθνών στη Λιβερία

Η **Αποστολή Παρατηρητών των Ηνωμένων Εθνών στη Λιβερία** (UNOMIL) ήταν ειρηνευτική αποστολή των Ηνωμένων Εθνών στη Λιβερία. Δημιουργήθηκε με το ψήφισμα 866 (1993) του Συμβουλίου Ασφαλείας του ΟΗΕ και έδρευε στην πρωτεύουσα Μονρόβια.

Η UNOMIL δημιουργήθηκε ως μέρος της συμφωνίας του Κοτονού για να υποστηρίξει τις προσπάθειες της Οικονομικής Κοινότητας των Κρατών της Δυτικής Αφρικής (ECOWAS) στη Λιβερία κατά τη διάρκεια του πρώτου εμφυλίου πολέμου της Λιβερίας (1989-1996). Η αρχική εντολή της ήταν να παρακολουθεί την εφαρμογή των ειρηνευτικών συμφωνιών μεταξύ των αντιμαχομένων της Λιβερίας, να διερευνήσει τις παραβιάσεις της κατάπαυσης του πυρός, να βοηθήσει στην ανασυγκρότηση, στον αφοπλισμό των μαχητών, τη διευκόλυνση της ανθρωπιστικής βοήθειας, να διερευνήσει τις παραβιάσεις των ανθρωπίνων δικαιωμάτων και να επιβλέψει τις εκλογικές διαδικασίες. Κατά τη διάρκεια της θητείας της, η UNOMIL παρείχε υλικοτεχνική βοήθεια, ενώ η Ομάδα Παρακολούθησης της Δυτικοαφρικανικής Οικονομικής και Νομισματικής Ένωσης ήταν υπεύθυνη για ζητήματα ασφαλείας. Επίσης, ανέλαβε εκστρατείες ενημέρωσης του κοινού με στόχο την εκπαίδευση των ψηφοφόρων. 

Αντικαταστάθηκε από την αποστολή των Ηνωμένων Εθνών στη Λιβερία, που δημιουργήθηκε τον Σεπτέμβριο του 2003.

## Παραπομπές σημειώσεις


## Εξωτερικοί σύνδεσμοι
* UNOMIL website

Κατηγορία:Ειρηνευτική Δύναμη του ΟΗΕ
Κατηγορία:Ιστορία της Λιβερίας
Κατηγορία:Πολιτική της Λιβερίας
Ποδοσφαιρική Ομοσπονδία ΛΔ Κορέας

Η **Ποδοσφαιρική Ομοσπονδία Λαοκρατικής Δημοκρατίας της Κορέας** (χάνγκουλ: 조선민주주의인민공화국 축구협회, χάντσα: 朝鮮民主主義人民共和國蹴球協會) είναι το όργανο διοίκησης του ποδοσφαίρου στη Λαϊκή Δημοκρατία της Κορέας. Είναι μέλος της AFC από το 1974. Διοργανώνει το εγχώριο πρωτάθλημα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βόρειας Κορέας.

## Παραπομπές


## Εξωτερικοί σύνδεσμοι
* Η Βόρεια Κορέα  στον ιστότοπο της FIFA
* Η Βόρεια Κορέα  στον ιστότοπο της AFC

Βορεια Κορεα
Κατηγορία:Ποδόσφαιρο στη Βόρεια Κορέα
Καλλίνικος Δελικάνης

Ο **Καλλίνικος Δελικάνης** (ή Δεληκάνης) γεννήθηκε στη Λέσβο το 1855. Σπούδασε στη Ρώμη και εκεί ασπάστηκε τον Ρωμαιοκαθολικισμό και χειροτονήθηκε διάκονος και πρεσβύτερος. Το 1885 έγινε δεκτός στην Ορθοδοξία ως πρεσβύτερος και υπηρέτησε στην ενορία Ευαγγελιστρίας Προπόδων Ταταούλων Κωνσταντινουπόλεως. Διετέλεσε επίσης Επόπτης των Σχολών Κωνσταντινουπόλεως, Ιεροκήρυκας της Κοινότητας του Πέραν, Αρχειοφύλακας του Οικουμενικού Πατριαρχείου και Αρχισυντάκτης του επίσημου περιοδικού του Πατριαρχείου «Εκκλησιαστική Αλήθεια».

Στις 13 Σεπτεμβρίου 1909 χειροτονήθηκε στον Πατριαρχικό Ναό του Αγίου Γεωργίου στο Φανάρι Μητροπολίτης Βελεγράδων (Βερατίου). Στις 23 Ιουνίου 1911 εξελέγη Μητροπολίτης Βεροίας και στις 16 Οκτωβρίου του 1912 υποδέχτηκε στην πόλη τον ελληνικό απελευθερωτικό στρατό και τον διάδοχο Κωνσταντίνο. Ο Καλλίνικος ήταν ο πρώτος που τέλεσε λειτουργία στον ιστορικό παλαιό μητροπολιτικό ναό αγίων Αποστόλων Πέτρου και Παύλου Βεροίας (Παλαιά Μητρόπολις) μετά την απελευθέρωση της πόλης. Το 1920, ως βενιζελικός, αναγκάστηκε να εγκαταλείψει την πόλη μετά την εκλογική νίκη της αντιβενιζελικής παράταξης και παρέμεινε τυπικά Μητροπολίτης ως τις 25 Νοεμβρίου 1921, οπότε εξελέγη Μητροπολίτης Κυζίκου.

Στις 10 Φεβρουαρίου 1922 εγκαταστάθηκε στη Μητρόπολη Κυζίκου και στις 26 Ιουλίου 1932 εξελέγη Μητροπολίτης Καισαρείας. Απεβίωσε στη Χάλκη των Πριγκηποννήσων στις 11 Ιανουαρίου 1934.

## Παραπομπές


## Πηγές
* Ο Μητροπολίτης Καισαρείας Καλλίνικος
* Τιμοθέου Χαλκιά, Εκκλησία και Κοινωνία στη Βέροια, από την απελευθέρωση μέχρι τη μετεμφυλιακή εποχή (1912-1958), Θεσσαλονίκη 2011
* Τιμοθέου Χαλκιά, «Καλλίνικος Δελικάνης, ο μητροπολίτης της Απελευθέρωσης»

Κατηγορία:Μητροπολίτες Βεροίας, Ναούσης και Καμπανίας
Κατηγορία:Μητροπολίτες Κυζίκου
Κατηγορία:Μητροπολίτες Καισαρείας
Σον το πρόβατο

Το ***Σον το Πρόβατο*** (αγγλικά: ***Shaun the Sheep***) είναι stop-motion  παιδική σειρά κινουμένων σχεδίων βρετανικής παραγωγής 2007. Είναι spin-off της σειράς αυτοτελών ταινιών *[[Ουάλας και Γκρόμιτ]]*. Ο κεντρικός ήρωας της σειράς είναι ο Σον, ένα πρόβατο το οποίο πρωτοεμφανίστηκε το 1995 στην ταινία μικρού μήκους *[[Μια μικρή απάτη]]* και στη σειρά 13 επεισοδίων του 2002 *[[Το Φοβερό Τέχνασμα του Ουάλας και του Γκρόμιτ]]*. Οι ιστορίες εξιστορούνται χωρίς διαλόγους, μέσω των εκφράσεων και των χειρονομιών των ηρώων, καθώς και με τη χρήση διάφορων βοηθητικών ήχων. Ακόμα κι οι άνθρωποι βγάζουν απλώς άναρθρες κραυγές. Το ίδιο ακριβώς συμβαίνει και στη σειρά *[[Timmy Time]]*.

## Πλοκή
Ο Σον, ένα μικρό ασυνήθιστα ευφυές κι έξυπνο πρόβατο ζει με το κοπάδι του σε μια μεγάλη φάρμα η οποία ονομάζεται Μόσι Μπότομ Φαρμ κι είναι μια λαϊκή φάρμα της Βόρειας Αγγλίας. Σε κάθε επεισόδιο της σειράς ο Σον και το υπόλοιπο κοπάδι του καταβάλλουν την τελική προσπάθεια  να προσθέσουν λίγη έξαψη στην πληκτική κοινωνική ζωή που κάνουν σαν ζώα παριστάνοντας τις χιονόμπαλες σε 
μια φανταστική περιπέτεια με στιλ δραπέτευσης έχοντας πολύ συχνά τη βοήθεια της γοητείας τους κάνοντας ανθρώπινες πράξεις και τεχνάσματα. Το γεγονός αυτό συνήθως τους φέρνει σε σύγκρουση και λιγότερο συχνά σε συνεργασία με το τσοπανόσκυλο της φάρμας ονόματι Μπάιτζερ, ενώ ταυτόχρονα όλοι προσπαθούν να μην τους ανακαλύψει ο αγρότης.

## Χαρακτήρες
**Βασικοί**
* Σον: Κεντρικός ήρωας της σειράς. Είναι ένα ασυνήθιστα ευφυές μικρό πρόβατο. Είναι ο αρχηγός του κοπαδιού και δεν τον νοιάζει καθόλου το γεγονός πως είναι το πιο αδύνατο απ' όλα τα υπόλοιπα πρόβατα του συγκεκριμένου κοπαδιού. Εφόσον δεν υπάρχουν διάλογοι, ο Σον επικοινωνεί εξ' ολοκλήρου μέσα απ' το χλευασμό και συχνά εξηγεί τις ιδέες του στα υπόλοιπα πρόβατα του κοπαδιού κάνοντας σχέδια επάνω σ' ένα μαυροπίνακα. Είναι πολύ φίλος με τον Μπάιτζερ, όμως αυτό δεν τον αποτρέπει απ' το να σκαρώνει φάρσες.

## Ταινία
**[[Σον το Πρόβατο: Η Ταινία]]* (2015)
**[[Σον το Πρόβατο Ταινία: Φαρμαγεδών]]* (2019)

Κατηγορία:Τηλεοπτικές σειρές κινουμένων σχεδίων
Κατηγορία:Παιδικές τηλεοπτικές σειρές κινουμένων σχεδίων
Κατηγορία:Τηλεοπτικά προγράμματα που έγιναν ταινίες
Γυμναστικός Σύλλογος «Τα Παγκύπρια»

Ο **Γυμναστικός Σύλλογος «Τα Παγκύπρια»** (ΓΣΠ, , διαβάζεται «ΓαΣιΠί») είναι κυπριακός γυμναστικός σύλλογος με έδρα τη Λευκωσία.

## Ίδρυση
Ο ΓΣΠ ιδρύθηκε το 1894. Προπομπός του συλλόγου υπήρξε το πρώτο αναγνωστήριο που δημιουργήθηκε στη Λευκωσία το 1860, με την ονομασία «Κυπριακός Σύλλογος Λευκωσίας». Πολλοί ερευνητής/μελετητές θεωρούν τον Κυπριακό Σύλλογο Λευκωσίας ως το θεμελιωτή του ΓΣΠ, με τις διαφοροποιήσεις που προέκυψαν στην πορεία και την ενσωμάτωση στο σύλλογο και άλλων αντιπροσωπευτικών φορέων της Λευκωσίας.

## Συμμετοχή σε αγώνες
Το 1896 διεξήχθησαν οι Α΄ Παγκύπριοι Αγώνες Στίβου. Οι αγώνες τελέστηκαν από τον Γυμναστικό Σύλλογο Ολύμπια στη Λεμεσό. Ο ΓΣΠ συμμετείχε στους αγώνες αυτούς. Έκτοτε συμμετείχε σε όλους τους Παγκύπριους Αγώνες Στίβου.

## Στάδια ΓΣΠ
### Παλιό στάδιο ΓΣΠ
Το 1902 ολοκληρώθηκε η κατασκευή του Παλιού Σταδίου ΓΣΠ στο κέντρο της Λευκωσίας. Το στάδιο ανήκε στον ΓΣΠ και για τον λόγο αυτό ονομαζόταν «Στάδιο ΓΣΠ». Στις 17 Οκτωβρίου 1934, ύστερα από απόφαση της Γενικής Συνέλευσης, το στάδιο ονομάστηκε «Στάδιο Γ.Σ.Π., Ευγενίας και Αντωνίου Θεοδότου», προς τιμή των μεγάλων αυτών ευεργετών του ΓΣΠ. Το στάδιο χρησιμοποιήθηκε ως το 1999.

### Νέο ΓΣΠ
Στις 24 Ιουνίου 1991 υπογράφηκε συμφωνία ανταλλαγής του Παλιού Σταδίου Γ.Σ.Π. με την κυβέρνηση της Κύπρου, με σκοπό την ανέγερση νέου σύγχρονου σταδίου. Το νέο σύγχρονο στάδιο ανεγέρθηκε και άρχισε την λειτουργία του στις 6 Οκτωβρίου 1999. Το στάδιο αυτό ονομάζεται Νέο Γ.Σ.Π. και ανήκει στον ΓΣΠ.

## Πρόεδροι ΓΣΠ
Πρόεδροι του ΓΣΠ διετέλεσαν οι:
* Θεοφάνης Θεοδότου (1894-1931)
* Θεμιστοκλής Δέρβης (1931-1934 και 1958-1960)
* Γεώργιος Πούλιας (1934-1958)
* Διαγόρας Νικολαϊδης (1960-1968) 
* Φρίξος Μιχαηλίδης (1968-1969)
* Τάσος Χρ. Χατζηαναστασίου (1969-1975)
* Γλαύκος Μιχαηλίδης (1975-1980) 
* Κώστας Βαφεάδης (1980-1990)
* Θεόδωρος Μ. Ιωαννίδης (1990- )

## Παραπομπές


## Βιβλιογραφία
* 

## Εξωτερικοί σύνδεσμοι
* 
* 
* 

Κατηγορία:Αθλητικοί σύλλογοι Επαρχίας Λευκωσίας
ΓΣΠ
Κατηγορία:Σύλλογοι στίβου Κύπρου
Α.Ο. Αμβρακία Κωστακιών

Ο **Αθλητικός Όμιλος Άμβρακία Κωστακιών** ήταν ένας ποδοσφαιρικός σύλλογος που έδρευε στους Κωστακιούς Άρτας. Iδρύθηκε το 1953 με αριθμό μητρώου (Α.Μ.) της Ε.Π.Ο. 873. Η έδρα της ομάδας ήταν το Γήπεδο Κωστακιών.

## Ιστορία
Η ομάδα της Άμβρακίας είχε κατακτήσει 2 πρωταθλήματα (1987, 2016) και 1 κύπελλο (1997) στο τοπικό ερασιτεχνικό πρωτάθλημα. Η πρώτη φορά που η ομάδα ανέβηκε στη Γ΄ Εθνική Κατηγορία ήταν το 1966-67 αφού την προηγούμενη κατέκτησε το πρωτάθλημα της ΕΠΣ Ηπείρου. Το πρωτάθλημα καταργήθηκε και γι' αυτό η Αμβρακία επέστρεψε στα τοπικά. 

Από το 1981 συμμετείχε στα τοπικά της ΕΠΣ Άρτας. Η ομάδα της Άμβρακίας είχε για πολλά χρόνια σημαντική παρουσία στα τοπικό πρωτάθλημα Άρτας.Το 1986-87 κατέκτησε το τοπικό πρωτάθλημα και συμμετείχε στο ειδικό ερασιτεχνικό πρωτάθλημα 1987. Εκεί αντιμετώπισε τον Άρη Μελισσιατίκων και κατάφερε να κερδίσει την άνοδο. Τη χρονιά 1987-88 αγωνίστηκε στη Δ' Εθνική αλλά υποβιβάστηκε άμεσα. Το 2015-16 η Αμβρακία κατέκτησε το πρωτάθλημα Άρτας και μέσω του Ειδικού πρωταθλήματος 2016 ανέβηκε στη Γ΄ Εθνική 2016-17. Τερμάτισε στην 12η θέση και κατάφερε να παραμείνει στην κατηγορία.

Το καλοκαίρι του 2017 η ομάδα συγχωνεύθηκε με την Α.Ε. Καραϊσκάκης Άρτας και διαλύθηκε. 

## Τίτλοι
*Πρωτάθλημα ΕΠΣ Άρτας:2 (1986-87, 2015-16)
*Κυπελλούχος ΕΠΣ Άρτας:1 (1996-97)
**Φιναλίστ κυπέλλου ΕΠΣ Άρτας:4 (1986-87, 1987-88, 1988-89, 2015-16)
*Πρωτάθλημα ΕΠΣ Ηπείρου:1 (1965-66)

## Διαδρομή

## Παραπομπές


Κατηγορία:Αθλητικοί σύλλογοι Άρτας
Κατηγορία:Ιδρύσεις αθλητικών συλλόγων το 1953
Κατηγορία:Ανενεργές ποδοσφαιρικές ομάδες Ελλάδας 
Κατηγορία:Ιδρύσεις ποδοσφαιρικών ομάδων το 1953
Λόφος

[thumb|250px|Ο [λόφος Φιλοπάππου στην Αθήνα.]]
Ο **λόφος** είναι έξαρμα της γήινης επιφάνειας το οποίο υψώνεται πάνω από την περιβάλλουσα έκταση. Συνήθως έχει διακριτή κορυφή. Τα όρια ανάμεσα σε ένα λόφο και ένα βουνό είναι ασαφή και εν πολλοίς υποκειμενικά, αλλά ο λόφος θεωρείται λιγότερο ψηλός και απότομος απ' ό,τι ένα βουνό. Στο Ηνωμένο Βασίλειο, οι γεωγράφοι ιστορικά θεωρούν βουνά τους λόφους με ύψος πάνω από 1000 πόδια (300 μέτρα). Αντίθετα, οι αναρριχητές θεωρούν ως βουνά τις κορυφές με ύψος πάνω 610 μέτρα από την επιφάνεια της θάλασσας, ορισμό που έχει και το Oxford English Dictionary και το γεωγραφικό λεξικό του Whittow. Η Μεγάλη Σοβιετική Εγκυκλοπαίδεια έχει ως ορισμό του λόφου κάθε επιφανειακό έξαρμα με σχετικό ύψος μέχρι 200 μέτρα.

Πολλοί οικισμοί αρχικά κτίστηκαν πάνω σε λόφους, είτε για να αποφύγουν τις πλημμύρες, ιδίως όταν ήταν κοντά σε μεγάλο σώμα νερού, ή για άμυνα, καθώς προσφέρουν καλή θέα των περιβαλλουσών εκτάσεων και απαιτείται οι επιτιθέμενοι να επιτεθούν ανεβαίνοντας. Για παράδειγμα, η Αρχαία Ρώμη ήταν κτισμένη σε εφτά λόφους ενώ στο κέντρο της Αθήνας δεσπόζει ο οχυρωμένος λόφος όπου βρίσκεται η Ακρόπολη Αθηνών.

## Παραπομπές
Νομοθεσία Ελληνικής ιθαγένειας

Αυτή είναι μια σελίδα αποσαφήνησης. Η νομοθεσία για την ελληνική ιθαγένεια μπορεί να αφορά:

*Την εξέλιξη των νόμων της ελληνικής ιθαγένειας
*Τον πρώτο νόμο για την Ελληνική ιθαγένεια
*Τον πρώτο Κώδικα Ελληνικής Ιθαγένειας
*Τον ισχύοντα Κώδικα Ελληνικής Ιθαγένειας
Πεδιάδα

[thumb|250px|Η πεδιάδα της [Μεσσαράς στην Κρήτη.]]
Η **πεδιάδα** είναι επίπεδη έκταση γης. Οι πεδιάδες είναι από τους πιο διαδεδομένους γεωγραφικούς σχηματισμούς της Γης, καλύπτοντας περίπου το ένα τρίτο της χερσαίας έκτασής της.

Οι πεδιάδες σχηματίζονται με διάφορους τρόπους: Κάποιες δημιουργούνται από τη διάβρωση που προκαλεί ο πάγος και το νερό, με αποτέλεσμα το σχηματισμό ιζημάτων τα οποία μεταφέρονται σε χαμηλότερο υψόμετρο από το νερό όπου και εναποτίθενται σχηματίζοντας τις πεδιάδες. Τα ποτάμια συχνά υπερχειλίζουν τις όχθες τους με αποτέλεσμα την εναπόθεση ιζημάτων, τα οποία αποτελούν γόνιμο έδαφος. Τα ποτάμια επίσης πολλές φορές εναποθέτουν τα ιζήματά τους στο δέλτα ή ακόμη και στους ωκεανούς, με αποτέλεσμα ο πυθμένας τους να ανυψώνεται και τελικά να ανέβει πάνω από την επιφάνεια της θάλασσας. Πεδιάδες μπορούν να σχηματιστούν και από τη δράση ηφαιστείων, με τις ροές λάβας.

## Παραπομπές


## Δείτε επίσης
* Οροπέδιο

## Εξωτερικοί σύνδεσμοι
* 
*
Στρατηγική Μεγάλης Κλίμακας

Η **Στρατηγική Μεγάλης Κλίμακας** ή αλλιώς **Ύψιστη Στρατηγική** είναι η στρατηγική η οποία περιλαμβάνει μακροπρόθεσμα σχέδια που εκμεταλλεύονται πολλούς τομείς μαζί. Παραδείγματα Στρατηγικής Μεγάλης Κλίμακας φαίνονται ιδιαίτερα σε περίοδο πολέμου. Η Στρατηγική Μεγάλης Κλίμακας υπάρχει όταν το έθνος εκμεταλλεύεται πόρους διπλωματικούς, πολεμικούς, παραγωγικούς, οικονομικούς ώστε να πετύχει έναν κοινό στόχο. Η Στρατηγική Μεγάλης Κλίμακας έρχεται σε αντίθεση με την Στρατηγική Μικρής Κλίμακας, όπου σε αυτή σκοπός είναι η πραγματοποίηση ενός στόχου με τις πιο αποδοτικές και μικρές τακτικές. 
μικρογραφία|Η Μικρασιατική Εκστρατεία είναι ένα καλό παράδειγμα χρήσης ΣΜΚ.

## Η Στρατηγική Μεγάλης Κλίμακας στην ιστορία

### Μικρασιατική Εκστρατεία
Η Ύψιστη Στρατηγική του τότε Ελληνικού έθνους ήταν να απελευθερώσει τους Ελληνόφωνους πληθυσμούς που βρίσκονταν υπό τουρκική κατοχή. Για επιτευχθεί αυτό, χρειάστηκαν πόροι διπλωματικοί, πολεμικοί, παραγωγικοί (που ουσιαστικά χρησιμοποιήθηκαν στον πόλεμο) και οικονομικοί. Έτσι ήταν απαραίτητο να δημιουργηθούν ξεχωριστές πολιτικές σε κάθε τομέα προκειμένου να συντονιστούν από κοινού για τον απώτερο σκοπό. Στον τομέα της Διπλωματίας, η Ελλάδα εκμεταλλεύτηκε την θέση της ως νικητήρια παράταξη του Α΄ Παγκοσμίου Πολέμου και εξασφάλισε άδεια να αποβιβάσει στρατεύματα στις ακτές της Μικράς Ασίας. Στον τομέα του πολέμου συμπεριλαμβάνονται όλες οι επιχειρήσεις που έγιναν κατά την διάρκεια της Μικρασιατικής Εκστρατείας ως τρόποι επιβολής της Ελληνικής κυριαρχίας στις Τουρκικές περιοχές. Η πολεμική παραγωγή που χρησιμοποιήθηκε θεωρείται επίσης παράγοντας στην ΣΜΚ.

## Παραπομπές


Κατηγορία:Στρατηγική
Κιτάλφα

Ο **Κιτάλφα** είναι ο **α αστέρα**ς του αστερισμού Ιππάριον. Το όνομά του προέρχεται από την Αραβική έκφραση **Al Kitah al Faras** (= Τμήμα Αλόγου). Ο αστέρας α Ιππαρίου είναι μάλλον αμυδρός με φαινόμενο μέγεθος 3,92. Ο Κιτάλφα είναι φασματοσκοπικώς διπλός αστέρας. Είναι κίτρινος γίγαντας, με φασματικό τύπο G0III. Έχει μάζα 2,72 φορές μεγαλύτερη από την ηλιακή και εκτιμώμενη περίοδο περιφοράς 98,8 μέρες.

## Παραπομπές


Κατηγορία:Αστέρες με ονομασία κατά Bayer
Κατηγορία:Γίγαντες αστέρες τύπου G
Κατηγορία:Φασματοσκοπικώς διπλοί αστέρες
Κατηγορία:Ιππάριον (αστερισμός)
Κατηγορία:Αστέρες κύριας ακολουθίας τύπου A
Ιωάννης-Ιωάσαφ Δορυανός

Ο **Ιωάννης-Ιωάσαφ Δορυανός** ήταν ιερομόναχος και κωδικογράφος. 'Εζησε τον 16ο αι.
## Βίος
Ο **Ιωάννης-Ιωάσαφ Δορυανός** γεννήθηκε περί τα 1530 αν κρίνουμε πως πρέπει να ήταν πάνω από είκοσι ετών όταν πρωτοαναφέρεται ως κωδικογράφος στα 1556. Δεν γνωρίζουμε που ακριβώς γεννήθηκε. Ο θάνατός του πρέπει να τοποθετηθεί μετά το 1601.Στοιχειώδη γράμματα πρέπει να έμαθε στον Χάνδακα από ιδίωτη δάσκαλο ή σε κάποιο μοναστήρι της περιοχής. Ίσως μετά τα πρώτα γράμματα να ασχολήθηκε με τη διδασκαλία ή με το κήρυγμα. Την 1η Οκτωβρίου 1566 εισήλθε στην μονή Απεζωνών λαμβάνοντας το όνομα *Ιωάσαφ* και μετά από ένα χρόνο πήγε στη Ζάκυνθο, επειδή έλλειπαν αρχιερείς στην Κρήτη, όπου ο αρχιερέας Παχώμιος τον χειροτόνησε διάκονο και ιερέα. Επίσης έλαβε το οφφίκιο του εξομολόγου. Με την άδεια των Βενετικών αρχών κήρυττε.
Μαθητής του υπήρξε ο Μάξιμος Μαργούνιος
### Το θέμα της δευτερογαμίας των πρεσβυτίδων
Όταν στα 1583 ενέσκυψε λοιμός στον Χάνδακα πέθαναν πολλοί ιερώμενοι και σύζυγοι αυτών. Οι χήρες των θανόντων ιερέων δεν μπορούσαν σύμφωνα με τους εκκλησιαστικούς κανόνες να ξαναπαντρευτούν. Όμως ο Ιερεμίας Β' κατ' οικονομία τους επέτρεψε να συνάψουν δεύτερο γάμο. Όμως ο ιεροκήρυκας Ιωάσαφ Δορυανός ο οποίος κήρυττε στην Αγία Αικατερίνη των Σιναϊτών, η οποία υπαγόταν όχι στην Κωνσταντινούπολη αλλά στο κλίμα του Πατριαρχείου Ιεροσολύμων, στηλίτευσε τον Ιερεμία και τον Αλεξανδρείας Μελέτιο. Οι δύο υβριζόμενοι πατριάρχες επέβαλαν στον Δορυανό την ποινή της αργίας,η οποία συναπαγόταν πρακτικά την στέρηση του δικαιώματος να κηρύττει και να εξομολογεί.Κλήθηκε επίσης,στην Κωνσταντινούπολη για να απολογηθεί αλλά αρνήθηκε να πάει.
Ο Μάξιμος Μαργούνιος παρενέβη στον Πηγά παρακαλώντας τον να τον συγχωρέσει. Πράγματι μεσολάβησε και στον Ιερεμία Β' και τελικά άρθηκε η ποινή της αργίας στα 1595,  συνεκτιμωμένου και του γεγονότος της μεγάλης ηλικίας του Ιωάννη-Ιωάσαφ.

## Παραπομπές


## Πηγές
*Νικόλαος Τωμαδάκης, «Ιωάννης-Ιωάσαφ Δορυανός Κρης ιερομόναχος και κωδικογράφος,διδάσκαλος Μαξίμου του Μαργούνιου», Επετηρίς Εταιρείας Βυζαντινών Σπουδών, τομ.48 (1990-1993),σελ.1-12
*Νικόλαος Τωμαδάκης, «Οι Ορθόδοξοι παπάδες επί ενετοκρατίας και η χειροτόνία αυτών», Κρητικά χρονικά,τομ. 13 (1959), σελ.39-72
*Θεοχάρης Δετοράκης, «Η πανώλης εν Κρήτη. Συμβολή εις την ιστορίαν των επιδημιών της νήσου», Επιστημονική Επετηρίς της Φιλοσοφικής Σχολής Αθηνών, τομ.21(1970-1971), σελ.118-136 http://epub.lib.uoa.gr/index.php/epetirisphil/article/viewFile/986/1141

Δορυανος Ιωαννης-Ιωσαφ
Χατζηπαύλου

Το ελληνικό επίθετο **Χατζηπαύλου** μπορεί να αναφέρεται σε κάποιο από τα παρακάτω πρόσωπα:

*Αντώνης Χατζηπαύλου (γενν. 1943), Ελληνοκύπριος πολιτικός και επιχειρηματίας
*Γιώργος Χατζηπαύλου (γενν. 1977), ηθοποιός
*Δημοσθένης Χατζηπαύλου (1845–1915), Ελληνοκύπριος πολιτικός και επιχειρηματίας
*Χριστόδουλος Χατζηπαύλου (1875–1963), Ελληνοκύπριος πολιτικός και επιχειρηματίας
*Χατζηπαύλου, αθλητής στίβου
Τσάκωνας

Το ελληνικό επίθετο **Τσάκωνας** μπορεί να αναφέρεται σε κάποιο από τα παρακάτω πρόσωπα:

*Βασίλειος Τσάκωνας, πανεπιστημιακός
*Γιώργος Τσάκωνας (γενν. 1988), αθλητής στίβου
*Δημήτριος Τσάκωνας (1921–2004),  κοινωνιολόγος, πανεπιστημιακός και πολιτικός
*Κώστας Τσάκωνας (1943–2015), ηθοποιός
*Λυκούργος-Στέφανος Τσάκωνας (γενν. 1990), αθλητής στίβου
*Σπύρος Αρταβάνης-Τσάκωνας (γενν. 1946), γενετιστής και καθηγητής βιολογίας
Γυμναστικός Σύλλογος «Ο Ζήνων»

Ο Γυμναστικός Σύλλογος «Ο Ζήνων» (ΓΣΖ, , διαβάζεται «ΓαΣιΖί») είναι κυπριακός γυμναστικός σύλλογος με έδρα τη Λάρνακα. 

## Ίδρυση
Το Μάιο του 1896 η εφημερίδα το «Νέον Έθνος» διερμήνευσε τα αισθήματα απογοήτευση των κατοίκων της Λάρνακας για το γεγονός ότι οι υπεύθυνοι δεν προχωρούσαν αποφασιστικά στη δημιουργία Γυμναστικού Συλλόγου. Είχε προηγηθεί η ίδρυση Γυμναστικών Συλλόγων σε Λεμεσό (ΓΣΟ) και Λευκωσία (ΓΣΠ). Το δημοσίευμα έφερε άμεσα αποτελέσματα. Στις 16 Μαΐου πραγματοποιήθηκε η ίδρυση συλλόγου με το όνομα *Γυμναστικός Σύλλογος «Το Στάδιον»,* ο οποίος αποτέλεσε τη μετεξέλιξη του αναγνωστηρίου «Κιτιακός Σύλλογος». Ωστόσο, υπήρξε μεγάλη αδιαφορία στην πόλη και για το λόγο αυτό χρειάστηκαν ακόμη δύο χρόνια για να καλεστούν τα μέλη να εγκρίνουν τον κανονισμό για την εξέλιξη του σε συλλόγου σε Γυμναστικό Σύλλογο «Ο Ζήνων». Παράλληλα ανευρέθη και χώρος για γυμναστήριο στη Λεωφόρο Αρτέμιδος. Πρώτος πρόεδρος του ΓΣΖ ήταν ο δήμαρχος της πόλης Φίλιος Ζαννέτος.

Ο ΓΣΖ ανέλαβε τη διοργάνωση των Δ΄ Παγκύπριων Αγώνων Στίβου το 1900. Αυτό που ώθησε τις αθλητικές και πολιτικές αρχές της Λάρνακας να αναλάβουν αυτή τη διοργάνωση ήταν ο ενθουσιασμός που δημιούργησε στην πόλη η μοναδική νίκη αθλητή του ΓΣΖ στους Γ΄ Παγκύπριους Αγώνες Στίβου, τον Απρίλιο του 1899 όταν κέρδισε τον μαραθώνιο. 

## Στάδια ΓΣΖ
### Παλιό Στάδιο ΓΣΖ
Το 1928 ολοκληρώθηκε η κατασκευή του Παλαιού Σταδίου ΓΣΖ. Το στάδιο ανήκε στον ΓΣΖ και για το λόγο αυτό ονομαζόταν «Στάδιο ΓΣΖ». Το στάδιο χρησιμοποιήθηκε ως το 1989. 

### Νέο ΓΣΖ
Το 1983 ολοκληρώθηκε το Νέο ΓΣΖ. Το στάδιο διαχειρίζεται ο ΓΣΖ.

## Πρόεδροι ΓΣΖ
Πρόεδροι του ΓΣΖ διετέλεσαν οι:
*Φίλιος Ζαννέτος (1896-1922)
*Δημήτριος Ν. Δημητρίου (1922-1926) 
*Κλεόβουλος Μεσολλογίτης (1926-1939)
*Δημήτριος Ν. Δημητρίου (1939-1943)
*Μιλτιάδης Οικονομάκης (1943-1946)
*Ζήνων Δ. Πιερίδης (1946-1967)
*Κώστας Αλκίδας (1967-1974)

## Παραπομπές


## Πηγές
*

## Βιβλιογραφία
*

## Εωτερικοί σύνδεσμοι
* 

Κατηγορία:Αθλητικοί σύλλογοι Επαρχίας Λάρνακας
ΓΣΖ
Κατηγορία:Σύλλογοι στίβου Κύπρου
Κατηγορία:Δήμος Λάρνακας
Παπαμιχαήλ

Το ελληνικό επίθετο **Παπαμιχαήλ** μπορεί να αναφέρεται σε κάποιο από τα παρακάτω πρόσωπα:

Με το ανδρικό επώνυμο *Παπαμιχαήλ*:
*Αλέξανδρος Παπαμιχαήλ, αθλητής στίβου
*Γρηγόριος Παπαμιχαήλ (1875–1956), θεολόγος, πανεπιστημιακός καί ακαδημαϊκός
*Δημήτρης Παπαμιχαήλ (1934–2004), ηθοποιός
* Επαμεινώνδας Παπαμιχαήλ (1871-1951), παιδαγωγός και λογοτέχνης, γνωστός με το ψευδώνυμο "Νώντας Έλατος".
*Κωνσταντίνος Παπαμιχαήλ (γενν. 1993), Κύπριος αλπικός σκιέρ
*Φαίδων Παπαμιχαήλ (γενν. 1962), σκηνοθέτης και κινηματογραφιστής

Με το γυναικείο επώνυμο *Παπαμιχαήλ*:
*Δέσποινα Παπαμιχαήλ (γενν. 1993), τενίστρια
*Πελαγία Παπαμιχαήλ (γενν. 1986), καλαθοσφαιρίστρια
Κάστρο Αγριδίου

Το **Κάστρο του Αγριδίου** είναι μεσαιωνικό οχυρό κτίσμα κατάλοιπα του οποίου υπάρχουν πάνω σε έναν κωνοειδή λόφο που ονομάζεται *«Παλαιόκαστρο»* δυτικά του χωριού Αγρίδι του Δήμου Καλαβρύτων πάνω από την κοιλάδα του Αροάνιου.

Από τα λίγα ερείπια που διασώζονται φαίνεται πως πρόκειται για κάποιον πύργο και όχι κάστρο που χτίστηκε από τους Φράγκους τον 13ο αιώνα για την εποπτεία των ορεινών περασμάτων της περιοχής. Ο πύργος αυτός, όπως και το γειτονικό Κάστρο της Παλαιορούμελης, ανήκε στη βαρωνία των Καλαβρύτων.

## Πηγές
* Γεώργιος Παπανδρέου, ''Ιστορία των Καλαβρύτων'', επιμέλεια: Δημήτρης Σ. Αβραμίδης, Έκδοση της Κοινωφελούς Δημοτικής Επιχείρησης Πολιτιστικής και Κοινωνικής Ανάπτυξης και Ποιότητας Ζωής Δήμου Καλαβρύτων (ΔΕΠΑΠΟΖ), Καλάβρυτα 2011, Δεύτερη Έκδοση, σελ. 130. ISBN 978-960-89356-3-1. (α΄ έκδοση: 1928)

Α
Α
Κ
Κ
Γκρεγκ Λουγκάνις

Ο **Γκρέγκορι** "**Γκρεγκ**" **Λουγκάνις** (, γεννήθηκε στις 29 Ιανουαρίου το 1960) είναι Αμερικανός Ολυμπιονίκης στις καταδύσεις, ΛΟΑΤ ακτιβιστής και συγγραφέας, που κέρδισε Ολυμπιακά μετάλλια στους Ολυμπιακούς Αγώνες του 1984 και του 1988, τόσο στο αναπηδητήριο, όσο και στην πλατφόρμα. Είναι ο μόνος άνδρας αθλητής και ο δεύτερος καταδύτης στην ιστορία των Ολυμπιακών Αγώνων, που κατέκτησε τα μετάλλια στις καταδύσεις σε συνεχόμενες Ολυμπιάδες. Το 1984, έλαβε το βραβείο James E. Sullivan Award από την Ερασιτεχνική Αθλητική Ένωση (*AAU*) ως ο πιο εξαιρετικός ερασιτέχνης αθλητής των Ηνωμένων Πολιτειών.

## Πρώιμα χρόνια
Ο Λουγκάνις γεννήθηκε στο *El Cajon*, της Καλιφόρνια και έχει καταγωγή από τη Σαμόα και τη Σουηδία. Οι έφηβοι βιολογικοί του γονείς, τον έδωσαν για υιοθεσία όταν ήταν οκτώ μηνών και μεγάλωσε στην Καλιφόρνια από τους θετούς γονείς του, Φράνσις και Πίτερ Λουγκάνις (ο θετός πατέρας του είναι ελληνικής καταγωγής). Ο ίδιος άρχισε να κάνει χορό, ακροβατικά και μαθήματα γυμναστικής όταν ήταν 18 μηνών, αφού παρακολουθούσε τα μαθήματα της αδελφής του και προσπαθούσε να συμμετέχει. Από την ηλικία των τριών, έκανε καθημερινή εξάσκηση και συμμετείχε σε διαγωνισμούς και δημόσιες εμφανίσεις. Για τα επόμενα χρόνια, αγωνιζόταν τακτικά και έκανε εμφανίσεις σε διάφορα μέρη, συμπεριλαμβανομένων γηροκομείων και της τοπικής ναυτικής βάσης. Σαν παιδί, είχε διαγνωστεί με άσθμα και αλλεργίες και για να βοηθηθεί με τις παθήσεις του, τον ενθάρρυναν να συνεχίσει τα μαθήματα χορού και γυμναστικής. Επίσης ξεκίνησε το τραμπολίνο και σε ηλικία εννέα ετών άρχισε τα μαθήματα καταδύσεων αφού η οικογένειά του απέκτησε πισίνα. Φοίτησε στα σχολεία *Santa Ana High School* της Καλιφόρνια, στο *Valhalla High School* στο *El Cajon* της Καλιφόρνια, καθώς και στο *Mission Viejo High School* στο Mission Viejo. Το 1978, πήγε στο Πανεπιστήμιο του Μαϊάμι, όπου σπούδασε θέατρο. Το 1981, πήρε μεταγραφή στο Πανεπιστήμιο Irvine της Καλιφόρνια, όπου το 1983 αποφοίτησε με ειδίκευση στην ηθοποιία και με σπουδές στο χορό.

## Παραπομπές


Κατηγορία:Αθλητές στους Θερινούς Ολυμπιακούς Αγώνες 1976
Κατηγορία:Αθλητές στους Θερινούς Ολυμπιακούς Αγώνες 1984
Κατηγορία:Αθλητές στους Θερινούς Ολυμπιακούς Αγώνες 1988
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Αμερικανοί Ολυμπιονίκες
Κατηγορία:Αμερικανοί συγγραφείς
Κατηγορία:Αμερικανοί προπονητές
Λίμνη Πουρναρίου

Η **Λίμνη Πουρναρίου** είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Άραχθο και βρίσκεται 4,5 χιλιόμετρα βορειοανατολικά της Άρτας, σε υψόμετρο 140 μέτρα. Οι εργασίες κατασκευής του υδροηλεκτρικού έργου άρχισαν το 1973 και ολοκληρώθηκαν το 1980.  Η λίμνη έχει συνολική έκταση 18,233 τ.χλμ., μέγιστο μήκος 17,730 χλμ. και μέγιστο πλάτος 7,360 χλμ.

## Παραπομπές


Π
Π
Πλατάνια Άρτας

Τα **Πλατάνια** είναι ένας μικρός οικισμός του Δήμου Αρταίων με 181 μόνιμους κατοίκους (απογραφή 2011), στα ορεινά της Άρτας, σε υψόμετρο 692 μέτρων και απέχει από την πόλη περίπου 21 χιλιόμετρα.

Σύμφωνα με το Σχέδιο Καποδίστρια, τα Πλατάνια υπήρξαν μέχρι το τέλος του 2010, οικισμός του Δήμου Ξηροβουνίου με έδρα τον Αμμότοπο. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Αρταίων. Τα Πλατάνια μαζί με την Καλλιθέα και τα Πιστιανά αποτελούν την τοπική κοινότητα Πιστιανών με συνολικό πληθυσμό 259 κατοίκους.

## Διοικητικές μεταβολές
Το αρχικό όνομα του οικισμού ήταν Μπατσούδια. Ο οικισμός αναγνωρίστηκε το 1940 και εντάχθηκε στην κοινότητα Πιστιανών Νέας Ελλάδος (Ροδαυγή). Το 1954 μετονομάστηκε σε Πλατάνια. Το 1997 εντάχθηκε στο δήμο Ξηροβουνίου και το 2010 στο Δήμο Αρταίων.

## Τοποθεσία και Πρόσβαση
Τα Πλατάνια γειτνιάζουν με τους οικισμούς της τοπικής κοινότητας Πιστιανών.

## Παραπομπές

## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Πλατανια Αρτας
Κατηγορία:Δήμος Αρταίων
Καλιφά Τραορέ

Ο **Καλιφά Τραορέ**, γεννημένος στις 16 Φεβρουαρίου 1991 στο Μπαμακό, είναι Μαλιανός ποδοσφαιριστής, ο οποίος αγωνίζεται ως αμυντικός για λογαριασμό της Λεζ Ερμπιέ, υπό την μορφή δανεισμού από την Ανζέ ΣΚΟ.

## Βιογραφία

Ο Καλιφά Τραορέ εντάχθηκε στην Παρί Σαιν-Ζερμάν το 2011, με την οποία και υπέγραψε το πρώτο του επαγγελματικό συμβόλαιο την αμέσως επόμενη σεζόν, προτού παραχωρηθεί ως δανεικός για την σεζόν 2012-2013 στην ΚΣ Σεντάν-Αρδέννες. Επιστρέφοντας στο Παρίσι, πραγματοποίησε το ντεμπούτο του στο Τσάμπιονς Λιγκ, στις 10 Δεκεμβρίου 2013, σε αναμέτρηση απέναντι στην Μπενφίκα, λόγω τραυματισμού του Κριστόφ Ζαλέ. Παρά το γεγονός πως ο ίδιος υπέπεσε σε πέναλτι και η ομάδα του ηττήθηκε με σκορ 2-1, ο Λοράν Μπλαν έκρινε την απόδοσή του ως ικανοποιητική.

Τον Ιούνιο του 2014, όντας ελεύθερος συμβολαίου, υπέγραψε συμβόλαιο συνεργασίας διάρκειας 3 ετών με την Ανζέ, η οποία, τότε, βρισκόταν στην Λιγκ 2. Στην διάρκεια της σεζόν 2014-2015, αγωνίστηκε σε συνολικά 12 αναμετρήσεις σε όλες τις διοργανώσεις, λαμβάνοντας 6 κίτρινες κάρτες μεταξύ της πρώτης και της δέκατης αγωνιστικής του πρωταθλήματος, ενώ στην συνέχεια δεν αγωνίστηκε. Μη χρησιμοποιούμενος στην Λιγκ 1, έπειτα από τον προβιβασμό του συλλόγου, παραχωρήθηκε ως δανεικός στην Λεζ Ερμπιέ στην διάρκεια της χειμερινής μεταγραφικής περιόδου και έως το πέρας της σεζόν 2015-2016.

## Στατιστικά

## Παραπομπές


Κατηγορία:Ποδοσφαιριστές από το Μάλι
Κατηγορία:Ποδοσφαιριστές Εθνικής Μάλι
Κατηγορία:Ποδοσφαιριστές Εθνικής Μάλι Κ20
Κατηγορία:Ποδοσφαιριστές ΚΣ Σεντάν-Αρδέννες
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Ανζέ ΣΚΟ
Κατηγορία:Ποδοσφαιριστές Λεζ Ερμπιέ ΒΦ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Σαμπιονά Νασιονάλ
Κατηγορία:Αμυντικοί ποδοσφαιριστές
Γυμναστικός Σύλλογος «Πράξανδρος»

Ο Γυμναστικός Σύλλογος «Πράξανδρος» (ΓΣΠρ., , διαβάζεται «ΓαΣιΠράξανδρος») είναι κυπριακός γυμναστικός σύλλογος με έδρα την Κερύνεια.

## Ίδρυση
Η ίδρυση του Γυμναστικού Συλλόγου Πράξανδρος ήταν έμπνευση και πρωτοβουλία του μητροπολίτη και αργότερα αρχιεπισκόπου Μακαρίου του Β΄.  Συνοδοιπόροι του στην προσπάθεια ήταν οι εκπαιδευτικοί Γεώργιος Καραγιάννης και Κώστας Λάππας μαζί με τον γιατρό Σάββα Ζαβογιάννη. Πρώτος πρόεδρος του ΓΣΠρ. εξελέγη ο Σάββας Χρίστης.

## Στάδιο Γ.Σ. Πράξανδρος
Το Στάδιο Γ.Σ. Πράξανδρος αποτελεί έδρα του Γυμναστικού Συλλόγου «Πράξανδρος».

## Προσφυγοποίηση
Μετά την τουρκική εισβολή στην Κύπρο το 1974 και την κατάληψη της Κερύνειας από τα τουρκικά στρατεύματα, ο ΓΣΠρ. έγινε ένας προσφυγικός σύλλογος. Ο ΓΣΠρ. επαναδραστηριοποιήθηκε στην ελεύθερη Κύπρο. 

## Παραπομπές


## Βιβλιογραφία
*

## Εξωτερικοί σύνδεσμοι
* 

Κατηγορία:Αθλητικοί σύλλογοι Επαρχίας Κερύνειας
ΓΣΠρ.
Κατηγορία:Σύλλογοι στίβου Κύπρου
Κατηγορία:Κυπριακοί προσφυγικοί αθλητικοί σύλλογοι
Λέιμα Γκμπόουι

Η **Λέιμα Γκμπόουι** (Leymah Roberta Gbowee) (γεν. 1 Φεβρουαρίου, 1972) είναι λιβεριανή ακτιβίστρια για την ειρήνη, υπεύθυνη για την καθοδήγηση του γυναικείου κινήματος Μαζική Δράση των Γυναικών της Λιβερίας για την Ειρήνη, που βοήθησε στον τερματισμό του δεύτερου λιβεριανού εμφύλιου πολέμου το 2003. Οι προσπάθειές της για τον τερματισμό του πολέμου, μαζί με τη συνεργάτη της Έλεν Τζόνσον Σίρλιφ, και ο αγώνας της κατά την περίοδο ειρήνης επέτρεψαν τις ελεύθερες εκλογές του 2005, που κέρδισε η Σίρλιφ. Στην Γκμπόουι, την Σίρλιφ και την Ταουακούλ Κάρμαν απονεμήθηκε το 2011 το βραβείο Νόμπελ Ειρήνης για τον ειρηνικό αγώνα τους για την ασφάλεια των γυναικών και για τα δικαιώματα των γυναικών, καθώς και για την πλήρη συμμετοχή τους στις εργασίες οικοδόμησης της ειρήνης»

## Εργογραφία
* *Mighty Be Our Powers: How Sisterhood, Prayer and Sex Changed a Nation at War*, Beast Books (September 13, 2011), ISBN 978-0-9842951-5-9

## Ντοκιμαντέρ
Η Λέιμα Γκμπόουι είναι ο αφηγητής και κεντρικός χαρακτήρας του 2008 ντοκιμαντέρ *[[Προσευχήσου να γυρίσει ο διάβολος πίσω στην κόλαση]]*, σύνθεση δεκάδων ταινιών και κλιπ ήχου από την περίοδο του πολέμου. Βραβεύτηκε ως καλύτερο Ντοκιμαντέρ στο Tribeca Film Festival του 2008 στη Νέα Υόρκη. Μεταδόθηκε στις Ηνωμένες Πολιτείες, ως μέρος της σειράς «Γυναίκες, Πόλεμος & Ειρήνη», η οποία προβλήθηκε τον Οκτώβριο και στις αρχές Νοεμβρίου 2011 σε δημόσιους τηλεοπτικούς σταθμούς.

## Παραπομπές σημειώσεις


## Εξωτερικοί σύνδεσμοι
*.
* 
* 
* "Unlock the intelligence, passion, greatness of girls" (TED2012)
* WIPSEN-Africa
* Masters program alumni profile
* Ubben Lecture at DePauw University; February 15, 2012
* Leymah Gbowee at *Women, War & Peace* at PBS
* Leymah Gbowee Discusses Women, War & Peace on Tavis Smiley' , 'WNET'', full video of 5 October 2011 interview
* Leymah Gbowee to Address International Educators Conference – NAFSA
* Interview with Leymah Gbowee in SGI Quarterly "Unleashing the Power of Women".

Κατηγορία:Βραβευμένοι με Νόμπελ Ειρήνης
Κατηγορία:Λιβεριανοί ακτιβιστές
Κατηγορία:Λιβεριανοί πολιτικοί